Page:Six love songs (1).pdf/8

8 Ye’ll break my heart ye little birds,

That wanton thro’ the flow’ring thorn,

Ye mind me of departed joys,

Departed never to return.

Oft have I roam’d by bonny Doun.

To see the rose and woodbine twine,

Where ilka bird sung o’er its note,

And cheerfully I join’d wi’ mine.

Wi’ heartsome glee I pu’d a rose,

A rose out o’ yon thorny tree;

But my fause love has stown the rose,

And left the thorn behind to me.

Ye roses blaw your bonny blooms,

And draw the wild birds to thy burn;

For Lumen promis’d me a ring,

And ye maun aid me should I mourn.

Ah! na, na, na, ye needna mourn,

My een are dim and drowsy worn;

Ye bonny birds ye needna sing,

For Luman never can return.

My Luman’s love, in broken sighs,

At dawn of day by Doun ye’se hear,

And mid-day, by the willow green,

For him I’ll shed a silent tear.

Sweet birds, I ken ye’ll pity me,

And join me wi’ a plantive sang,

While echo wakes, and joins the mane

I mak for him I lo’ed sae lang.